Diari Oficial de la Generalitat Valenciana


Sumari del DOGV 4010, del 30-05-2001 (2001/5042)

Informació pública de la convocatòria de concurs-oposició per a la provisió d'1 plaça de transcriptor/a-corrector/a de les Corts Valencianes.
---------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5042


Data del document
:   08-05-2001

Organisme emissor
:   Corts Valencianes

Tipus de document
:   Convocatòria

Descriptors 

:   * Parlament regional
    * traducció
    * concurs administratiu

Informació pública de la convocatòria de concurs-oposició per a la provisió d'1 plaça de transcriptor/a'corrector/a de les Corts Valencianes. [2001/X5042]
  
De conformitat amb les competències que li atorga l'article 32 del Reglament de la Cambra i els articles 1, 24 i 31 dels Estatuts de Govern i Règim Interior de les Corts Valencianes, a proposta de la presidència, la Mesa de les Corts Valencianes, en la sessió realitzada el dia 8 de maig de 2000, ha acordat convocar un concurs oposició per a la provisió d'una plaça de transcriptor/a'corrector/a de les Corts Valencianes, que es regirà per les bases següents:
  
Primera
  
L'objecte d'aquesta convocatòria és la provisió d'una plaça de transcriptor/a'corrector/a, vacant en la plantilla de les Corts Valencianes del grup C nivell 20.
  
El nombre de places convocades podrà ampliar-se, per acord de la Mesa de les Corts Valencianes, en el cas que es produïsquen vacants entre la data de la convocatòria i la de l'inici de les proves.
  
Segona. Funcions del lloc de treball
  
- Transcripció en castellà i valencià de les intervencions produïdes i els acords adoptats en les sessions dels òrgans de la cambra i dels documents que genere l'activitat parlamentària.
  
- Composició de textos que hagen de publicar-se en el Butlletí Oficial de les Corts Valencianes, el Diari de Sessions de les Corts Valencianes i en les publicacions realitzades o promogudes per les Corts Valencianes.
  
- Utilització d'equips informàtics.
  
Tercera. Requisits de les persones candidates
  
Per tal de ser admès o admesa a les proves selectives caldrà, de conformitat amb el que disposa l'article 30 dels Estatuts de Govern i Règim Interior de les Corts Valencianes, complir els requisits següents:
  
a) Tenir la nacionalitat espanyola o ?d'acord amb el que estableix la Llei 17/1993, de 23 de desembre (Boletín Oficial del Estado de 24.12.1993) sobre l'Accés a determinats sectors de la funció pública dels nacionals de la resta d'estats membres de la Comunitat Europea- tenir la nacionalitat d'un país membre de la Comunitat Europea o la de qualsevol dels estats als quals, d'acord amb tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Haver fet 18 anys.
  
c) Estar en possessió del títol de Batxiller, Formació Professional de segon grau o equivalent, o tenir aprovades les proves d'accés a la universitat per a majors de 25 anys.
  
d) No trobar-se inhabilitat o inhabilitada per a l'exercici de la funció pública per sentència ferma.
  
e) No haver estat separat i separada del servei públic mitjançant expedient disciplinari.
  
f) No patir cap malaltia ni defecte físic que impedisca l'exercici de les funcions corresponents.
  
g) Acomplir els requisits que s'estableixen en aquesta convocatòria.
  
Les persones candidates hauran de complir aquestos requisits en la data en què acabe el termini de presentació de sol·licituds.
  
Aspirants amb discapacitació:
  
El tribunal establirà, per a les persones discapacitades que ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en aquest concurs oposició.
  
Quarta. Procediment de selecció
  
El procediment de selecció de les persones aspirants constarà de les fases següents:
  
1. Oposició.
  
2. Concurs.
  
4.1 Fase d'oposició.
  
La fase d'oposició consistirà en la realització dels exercicis que tot seguit s'indiquen:
  
- Primer exercici: consta de dues parts:
  
a) Traducció sense diccionari del castellà al valencià i del valencià al castellà, a partir d'un text proposat pel tribunal i extret del Butlletí Oficial de les Corts Valencianes.
  
b) Coneixement pràctic del valencià i del castellà mitjançant un bloc de preguntes sobre aspectes lingüístics relacionats amb les funcions de la plaça objecte de la convocatòria.
  
La durada màxima de l'exercici serà de dues hores.
  
- Segon exercici: exposició per escrit durant un temps màxim de dues hores de dos temes extrets a sort, entre els que constitueixen el programa corresponent a aquest exercici de l'annex I.
  
Les persones aspirants llegiran aquest exercici davant el tribunal i s'ajustaran a les normes següents: una vegada hagen acabat d'escriure, introduiran les quartilles o folis que hagen redactat en un sobre, la solapa del qual signarà la persona interessada junt amb el president o la presidenta i el secretari o secretària del tribunal, sota la custòdia dels quals quedaran tots els sobres. Quan calga, d'acord amb la base de la convocatòria, la persona opositora obrirà el sobre que havia signat davant del tribunal i llegirà els folis redactats. Les persones opositores que no complisquen aquesta norma perdran tots els seus drets.
  
- Tercer exercici: consta de dues parts.
  
La primera part consistirà en la transcripció literal d'un fragment de sessió parlamentària en un temps màxim d'una hora.
  
Aquesta prova es farà a partir d'una cinta magnetofònica, amb el mateix fragment de transcripció enregistrat per a totes les persones aspirants, de 15 minuts d'una sessió parlamentària en castellà i valencià.
  
Per a la realització de l'exercici es disposarà d'un dictàfon amb pedal i auriculars i es transcriurà el text en un ordinador personal mitjançant un programa de tractament de textos Microsoft Word 97 o superior. L'exercici es lliurarà al tribunal una vegada imprès per la persona aspirant en el paper que se li facilite.
  
Les persones aspirants disposaran de 10 minuts per a fer pràctiques amb l'ordinador i el dictàfon amb pedal, amb cintes que facilitarà el tribunal abans de començar l'exercici.
  
La segona part consistirà a efectuar la correcció del text que s'ha transcrit abans en un temps màxim de 30 minuts. Igual com en la primera part de l'exercici, aquesta segona part es lliurarà al tribunal una vegada imprès per la persona aspirant en el paper que se li facilite.
  
Aquestos tres exercicis seran obligatoris i eliminatoris i es qualificaran de 0 a 10 punts. Caldrà obtenir un mínim de 5 punts per a passar a l'exercici següent.
  
Al final de cada exercici es farà pública una relació de les persones opositores aprovades, amb expressió de la puntuació assolida.
  
La qualificació de la fase d'oposició es determinarà per la suma aritmètica de les qualificacions obtingudes en cadascun dels exercicis esmentats.
  
La qualificació final del concurs oposició es determinarà per la suma aritmètica dels punts obtinguts en la fase de concurs i en la d'oposició.
  
Desenvolupament dels exercicis:
  
La resolució que eleve a definitives les llistes de les persones admeses i excloses indicarà la data, el lloc i l'hora de començament del primer exercici, que s'anunciarà al tauler d'anuncis de les Corts Valencianes i es publicarà en el Butlletí Oficial de les Corts Valencianes amb una antelació no inferior a 15 dies hàbils.
  
En la mateixa resolució s'indicarà l'ordre de crida de les persones aspirants, que serà, d'acord amb la Resolució de la Direcció General de la Funció Pública, de 31 de març de 1999, per ordre alfabètic dels cognoms i començarà amb la lletra C.
  
Començades les proves, la convocatòria per a la sessió següent d'un mateix exercici haurà de realitzar-se amb un termini mínim d'antelació de 12 hores. L'anunci de la realització de la resta d'exercicis, el farà públic el tribunal a la seu de les Corts Valencianes, amb una antelació de 48 hores, com a mínim.
  
Les persones aspirants seran convocades per a cada exercici en crida única.
  
Decaurà el dret de les persones aspirants si es presenten en els llocs de realització de les proves quan aquestes ja s'hagen iniciat o si no hi assisteixen, encara que siga per causes justificades. Com que es tracte de proves orals o d'altres de caràcter individual i successiu, el tribunal podrà apreciar les causes al·legades i admetre la persona aspirant, sempre que no hagen acabat les proves i l'admissió no menyscabe el principi d'igualtat amb la resta del personal.
  
Les persones aspirants hauran d'acreditar la seua personalitat mitjançant la presentació del DNI o el document equivalent per als nacionals d'altres estats a què fa referència la base tercera, o del resguard amb fotografia, del passaport o del permís de conduir ?per a aquest efecte, no són vàlides les fotocòpies compulsades d'aquestos documents. L'incompliment d'aquest requisit per alguna persona aspirant en determinarà l'exclusió de la realització de les proves.
  
El president o la presidenta del tribunal adoptarà les mesures oportunes per a garantir que els exercicis de la fase d'oposició que no es llegeixen davant el tribunal es corregisquen sense que es conega la identitat de les persones aspirants.
  
4.2 Fase de concurs.
  
Acabada la fase d'oposició, junt amb el resultat de l'últim exercici de la fase d'oposició, el tribunal exposarà al públic al tauler d'anuncis de les Corts Valencianes la relació de les persones aspirants que, per haver superat tots els exercicis eliminatoris han de passar a la fase de concurs. Se'ls demanarà que en termini de 10 dies hàbils presenten la sol·licitud (segons el model que figura en l'annex III) dirigida a la presidenta de les Corts Valencianes, en el registre de les Corts Valencianes. La sol·licitud anirà acompanyada de la documentació acreditativa dels mèrits i l'experiència, previstos en la convocatòria.
  
Es baremaran els mèrits al·legats i adequadament acreditats que s'hagen realitat fins a la data en què acabe el termini de presentació de sol·licituds per a prendre part en el concurs oposició.
  
Desenvolupament del concurs:
  
Acabat el termini de presentació de la documentació, el tribunal es reunirà per tal de baremar els mèrits al·legats i acreditats degudament. El tribunal els qualificarà i puntuarà d'acord amb el barem següent:
  
a) Haver ocupat plaça anàloga en aquest o en un altre parlament o en administracions o institucions públiques: 0,25 punts per any, fins un màxim de 2 punts.
  
b) Mèrits acadèmics, títols professionals que guarden relació amb la plaça a ocupar; es puntuaran especialment els que fan referència a coneixements de tractament de textos, maneig d'ordinadors, mecanografia, etc., fins un màxim d'1 punt.
  
c) Assistència a cursos de formació i perfeccionament que tinguen relació amb temes de caràcter general de l'administració pública o bé amb la plaça a ocupar organitzats per centres oficials, fins un màxim d'1 punt.
  
d) Altres mèrits: es tindran en compte els coneixements d'idiomes de la Unió Europea acreditats documentalment, fins un màxim d'1 punt.
  
e) Es valoraran els coneixements de valencià fins un màxim de 2 punts, quan s'acredite estar en possessió del corresponent títol, certificat o homologació expedits per la Junta Qualificadora de Coneixements de Valencià, d'acord amb l'escala següent:
  
1. Coneixements de valencià:
  
Certificat de grau superior de coneixements de valencià: 1 punt
  
Certificat de grau mitjà de coneixements de valencià: 0,75 punts
  
Certificat de grau elemental de coneixements de valencià: 0,50 punts
  
Certificat de coneixements orals de valencià: 0,25 punts
  
2. Certificats de capacitació tècnica:
  
Certificat de capacitació tècnica del valencià en l'especialitat de correcció de textos: 0,50 punts
  
Certificat de capacitació tècnica del valencià en l'especialitat de llenguatge administratiu: 0,25 punts
  
Certificat de capacitació tècnica del valencià en l'especialitat de llenguatge als mitjans de comunicació: 0,25 punts
  
La justificació dels mèrits recollits en l'anterior barem es farà per qualsevol mitjà de prova admesa en dret i, en particular:
  
- Per a títols acadèmics: original o fotocòpia compulsada
  
- Per a serveis prestats en administracions o institucions públiques: certificat expedit per l'òrgan competent
  
- Per als idiomes: títols i certificats del corresponent centre docent.
  
La qualificació final del concurs s'obtindrà amb la suma aritmètica de les puntuacions atorgades a cadascun dels apartats del barem.
  
Una vegada baremats els mèrits, el tribunal exposarà al públic la llista de persones aspirants amb la puntuació obtinguda en la fase de concurs, així com la de la persona aprovada amb la puntuació total, computada segons el que disposa el punt 1 d'aquesta base quarta. Se'ls concedeix un termini màxim de 10 dies hàbils perquè formulen les reclamacions i les esmenes que estimen pertinents pel que fa a l'aplicació del barem.
  
Resoltes les possibles al·legacions i esmenes, el tribunal elevarà a la Mesa la relació definitiva de la persona aspirant aprovada i indicarà la puntuació assolida. La llista definitiva s'exposarà al tauler d'anuncis de les Corts Valencianes i es publicarà en el Butlletí Oficial de les Corts Valencianes.
  
Cinquena. Sol·licituds
  
Qui vulga prendre part en aquest concurs oposició haurà de presentar o trametre la sol·licitud (segons el model que figura en l'annex II) dirigida a la presidenta de les Corts Valencianes, en el Registre de les Corts Valencianes, carrer de la Llibertat, número 5, de València, o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils comptadors a partir de l'endemà de la publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.
  
La sol·licitud anirà acompanyada d'una fotocòpia del DNI.
  
Les persones aspirants amb discapacitació indicaran en l'imprès de sol·licitud les mesures d'adaptació que necessiten, d'acord amb la classificació següent:
  
1. Eliminació de barreres arquitectòniques i taula adaptada a la cadira de rodes.
  
2. Ampliació del temps de duració de l'exercici.
  
3. Augment de la mida dels caràcters de l'examen, per dificultat de visió.
  
4. Sistema braille d'escriptura, per invident.
  
Sisena. Admissió de candidats i candidates
  
Acabat el termini de presentació d'instàncies, la presidenta de les Corts Valencianes aprovarà la relació de les persones admeses i excloses que es publicarà en el Butlletí Oficial de les Corts Valencianes i indicarà, segons l'article 71 de la Llei de Règim Jurídic de les Administracions Públiques i del Procediment Administratiu Comú, el termini per a esmenar els defectes en què haja incorregut la persona interessada o, si escau, el d'al·legacions per a les persones excloses de la llista.
  
Acabat aquest termini, vistes les reclamacions i esmenats els defectes, es dictarà una resolució que aprove la llista definitiva de les persones admeses i excloses, la qual serà publicada en el Butlletí Oficial de les Corts Valencianes.
  
Igualment, la presidenta de la cambra ordenarà la publicació en el Butlletí Oficial de les Corts Valencianes del tribunal qualificador que ha de jutjar el concurs oposició amb una antelació mínima d'un mes de la data de començament de les proves.
  
Setena. Tribunal
  
El tribunal qualificador, que serà designat per la Mesa de les Corts, estarà compost de la forma següent:
  
Presidenta: la presidenta de les Corts Valencianes o el vicepresident que delegue.
  
Vocals:
  
- Dos membres de la Mesa de les Corts Valencianes.
  
- La lletrada major.
  
- Un funcionari o funcionària de les Corts Valencianes que pertanya al grup C o superior, designat per la mesa, oït el Consell de Personal.
  
- Una persona representant del Consell de Personal que actuarà amb veu i sense vot.
  
- El secretari o la secretària, que serà un funcionari o funcionària de les Corts Valencianes que actuarà a aquests efectes amb veu i sense vot.
  
El tribunal quedarà constituït, a més, pels membres suplents respectius que, simultàniament amb els membres titulars, hauran de designar-se.
  
Si es produeix la pèrdua de les condicions segons les quals s'ha efectuat el nomenament dels membres del tribunal amb posterioritat a aquest, la Mesa de les Corts podrà procedir a la consegüent substitució del membre de què es tracte, la qual es publicarà en el Butlletí Oficial de les Corts Valencianes.
  
El tribunal no podrà constituir-se sense l'assistència, almenys, de cinc dels seus membres, titulars o suplents indistintament; ni actuar sense l'assistència, almenys, de quatre dels seus membres, titulars o suplents indistintament.
  
El tribunal podrà utilitzar, sota la seua direcció, ajudants per agilitar les proves. Així mateix, podrà disposar la incorporació al seu treball de persones assessores especialistes per a les proves que considere convenient. Aquestes persones assessores limitaran l'actuació a l'exercici de l'especialitat tècnica i en cap cas no tindran vot.
  
Els membres del tribunal i les persones assessores hauran d'abstenir-se d'intervenir i podran ser recusades pels interessats quan hi concórreguen circumstàncies de les que disposen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-s'hi els que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
El tribunal, a l'efecte d'indemnitzacions per assistència a les sessions, es regirà pel que disposa el Decret 24/1997, d'11 de febrer, del Govern Valencià, sobre indemnització per raó del servei i gratificacions per serveis extraordinaris.
  
Vuitena
  
Acabat el concurs oposició, es farà pública la llista de les persones aprovades que s'elevarà a la Mesa de les Corts Valencianes amb la corresponent proposta de nomenament.
  
El tribunal no podrà aprovar ni declarar que han superat el concurs oposició un nombre de persones aspirants superior al de places convocades.
  
Les persones aspirants proposades pel tribunal per a ocupar la plaça hauran de lliurar en el Departament de Gestió de Personal, dins del termini de 20 dies hàbils comptador a partir que es faça pública en el Butlletí Oficial de les Corts Valencianes la llista dels aprovats i les aprovades, els documents següents:
  
1) Certificat de naixement, expedit pel registre civil corresponent o fotocòpia compulsada del DNI o del document equivalent per als nacionals d'altres estats a què fa referència la base tercera.
  
2) Certificat mèdic acreditatiu de no patir malaltia ni defecte físic que impedisca l'exercici de les corresponents funcions, expedit pel centre competent de la Direcció Territorial de Sanitat de la Conselleria de Sanitat, o pels organismes competents d'altres comunitats autònomes.
  
3) Fotocòpia compulsada del títol de Batxiller Superior, Formació Professional de segon grau o equivalent, o certificat d'haver superat les proves d'accés a la universitat per a majors de 25 anys.
  
4) Declaració jurada o promesa de no haver estat separat o separada del servei públic mitjançant expedient disciplinari, ni trobar-se inhabilitat o inhabilitada per a l'exercici de la funció pública.
  
Novena
  
Una vegada comprovada la conformitat dels documents presentats, la mesa formularà el nomenament corresponent que serà publicat en el Butlletí Oficial de les Corts Valencianes i notificat a la persona interessada.
  
Aquesta s'incorporarà al servei de les Corts Valencianes en un termini de 20 dies hàbils comptadors a partir de la notificació.
  
La persona aspirant seleccionada que dins del termini establit, tret de casos de força major, no presente la documentació acreditativa o que se'n deduïsca que manca d'algun dels requisits exigits, no podrà ser nomenada funcionària de les Corts Valencianes, sense perjudici de la responsabilitat en què poguera haver incorregut per falsedat en la sol·licitud de participació. La plaça no ocupada per la persona aspirant que no presente la documentació quedarà vacant.
  
La persona nomenada ho serà amb caràcter provisional per un període de sis mesos, d'acord amb el que disposa l'article 33 dels Estatuts de Govern i Règim Interior de les Corts Valencianes. Superat aquest període de pràctiques, serà nomenada, si escau, funcionària de les Corts Valencianes.
  
Deu
  
La sol·licitud de les persones interessades per a prendre part en aquesta convocatòria suposa l'acceptació expressa d'aquestes bases.
  
Onze
  
Contra les actuacions del tribunal es podrà interposar recurs davant la Mesa de les Corts Valencianes en el termini d'un mes comptador des de l'endemà de la publicació, segons el que disposa l'article 66 dels Estatuts de Govern i Règim Interior de les Corts Valencianes.
  
La Mesa de les Corts Valencianes interpreta i completa el contingut de les bases abans esmentades i adopta la resolució definitiva en totes les qüestions que se'n deriven de l'aplicació. Les resolucions poden ser impugnades per les persones interessades d'acord amb el que estableix la Llei de Règim Jurídic de les Administracions Públiques i del Procediment Administratiu Comú.
  
Cosa que es publica per al coneixement general, de conformitat amb el que estableix l'article 91.1 del Reglament de les Corts Valencianes.
  
València, 8 de maig de 2001.- La presidenta: Marcela Miró Pérez.
  
ANNEX I
  
Programa segon exercici
  
Tema 1. La Constitució: idea general. La Constitució espanyola de 1978. El valor de la Constitució i la garantia d'aquesta.
  
Tema 2. La regulació constitucional dels drets fonamentals i les llibertats públiques. Els deures constitucionals.
  
Tema 3. L'estat social i democràtic de dret. La democràcia representativa.
  
Tema 4. El principi d'igualtat. Significat i operativitat.
  
Tema 5. La Unió Europea. Els tractats fundacionals i els tractats d'adhesió posteriors. Institucions: el Consell, el Parlament, la Comissió, el Tribunal de Justícia. Efectes de la integració europea sobre l'organització de l'estat espanyol.
  
Tema 6. Els òrgans constitucionals. La direcció de l'estat. La Corona en la Constitució Espanyola.
  
Tema 7. Les Corts Generals. El govern i l'administració. El poder judicial.
  
Tema 8. L'organització territorial de l'estat i les competències de les comunitats autònomes.
  
Tema 9. L'Estatut d'Autonomia de la Comunitat Valenciana. Les institucions de la Generalitat.
  
Tema 10. El sistema electoral valencià. L'administració electoral.
  
Tema 11. El president de la Generalitat: funcions. El control i l'administració autonòmica: composició, estructura i funcions.
  
Tema 12. La Sindicatura de Comptes. El Síndic de Greuges. El Consell Valencià de Cultura. El Consell Jurídic Consultiu. El Consell Econòmic i Social.
  
Tema 13. Els òrgans de govern de les Corts Valencianes. La presidència del Parlament. La Mesa: eleccions i funcions. La Junta de Síndics.
  
Tema 14. L'estatut jurídic dels parlamentaris. Les prerrogatives parlamentàries. Els drets i els deures dels parlamentaris.
  
Tema 15. Els grups parlamentaris, formació i estatut. Repercussions en el funcionament de la cambra. El Grup Mixt.
  
Tema 16. El ple i la Diputació Permanent. Les comissions. Classes de comissions.
  
Tema 17. Els períodes de sessions. Les sessions: classes. L'ordre del dia. Quòrum d'assistència. El debat parlamentari i la direcció d'aquest. Al·lusions i rèplica.
  
Tema 18. Les votacions. Classes. Ordre de votació i resolució d'empats.
  
Tema 19. El procediment legislatiu. La iniciativa legislativa. El procediment legislatiu comú. Procediments legislatius especials. Especialitats del procediment legislatiu.
  
Tema 20. La informació en les cambres. Mitjans d'informació: enquestes i informacions públiques. Sol·licituds de documentació al govern. Els serveis de la cambra com a mitjà de suport de les tasques dels diputats.
  
Tema 21. Els procediments clàssics de control parlamentari del govern: la moció de censura i la qüestió de confiança. Les interpel·lacions i les preguntes.
  
Tema 22. Els actes parlamentaris: proposicions no de llei, mocions i resolucions. Les publicacions oficials de la cambra.
  
Tema 23. Els Estatuts de Govern i Règim Interior de les Corts Valencianes. Organització dels serveis. Òrgans competents en matèria de personal. Drets i deures dels funcionaris de les Corts Valencianes.
  
Tema 24. Concepte de document, registre i arxiu. Funcions del registre i de l'arxiu. Classes d'arxiu i criteris d'ordenació.
  
Tema 25. Introducció general a les eines informàtiques en la gestió administrativa. Entorns: Windows.
  
Tema 26. Tractament de textos: conceptes generals. Microsoft Word. Conceptes generals.
  
Tema 27. Bases de dades: conceptes generals. Aplicacions. Microsoft Access.
  
ANNEX II
  
Concurs oposició per a la provisió d'una plaça de transcriptor/a'corrector/a de les Corts Valencianes.
  
Convocatòria de data...
  
Cognoms:
  
Nom:
  
Data de naixement:
  
Nacionalitat:
  
Document Nacional d'Identitat:
  
Adreça:
  
Població:
  
CP:
  
Telèfon:
  
Aspirants amb discapacitació: mesures d'adaptació que sol·liciten:
  
1
  
2
  
3
  
4
  
La persona sotasignat declara que compleix tots i cadascun dels requisits indicats en la base tercera de la convocatòria, els quals acreditarà documentalment d'acord amb la base vuitena.
  
València, ... d ... de 2001.
  
MOLT EXCEL·LENT SENYORA PRESIDENTA DE LES CORTS VALENCIANES
  
ANNEX III
  
Concurs oposició per a la provisió d'una plaça de transcriptor/a-corrector/a de les Corts Valencianes.
  
Fase de concurs. Presentació de documentació.
  
Convocatòria de data...
  
Senyor/Senyora..., havent superat tots els exercicis eliminatoris de la fase d'oposició, remet adjunta la documentació acreditativa dels mèrits i experiència al·legats als efectes de la seua baremació en la fase de concurs, de conformidad amb el que estableix la base quarta, punt 2 de la convocatòria.
  
Mèrits i experiència que s'al·leguen:
  
València, ... d ... de 2001.